ROMÂNIA  **Inițiator**

JUDEŢUL MUREŞ **Primar,**

MUNICIPIUL TÂRGU MUREŞ **Soós Zoltán**

DirecţiaActivităţi Social-Culturale Patrimoniale şi Comerciale

Serviciul Activităţi Culturale, Sportive, de Tineret şi Locativ

Nr. 42437 din 22.06.2023

## Referat de aprobare

privind aprobarea sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive pe semestrul II al anului 2023

Prin HCL nr. 75/31.03.2022 au fost aprobate atât metodologia de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive, precum și­ termenele de depunere a proiectelor. Conform hotărârii s-a organizat un concurs de proiecte pentru acţiuni sportive pentru semestrul II- 2023, termenul limită de depunere fiind 30 mai 2023.

În ședințele Comisiei de jurizare din data de 08.06.2023 și 09.06.2023 s-au analizat proiectele sportive pe semestrul II al anului 2023 pe domeniile sport de performanţă și sportul pentru toţi (pentru sportul școlar nu au fost depuse cereri de finanțare nerambursabilă). În urma jurizării, membrii comisiei au stabilit punctajele aferente, propunându-se sumele de finanţare. Urmare publicării rezultatelor s-a depus o contestație de către Asociația Allstar Athletic care a fost analizată de către comisia de soluționare a contestațiilor în ședința din data de 21.06.2023, comisia respingând contestația ca nefondată.

Prin HCL nr. 36/07.02.2023 s-a aprobat bugetul UAT Municipiul Târgu Mureș, iar prin HCL nr. 72/21.03.2023 s-a aprobat rectificarea bugetului. Având în vedere că după aprobarea sumelor pe semestrul I suma rămasă pentru semestrul II este de 911.941,7 lei, pentru încadrare în buget, solicitanții pot primi 17 % din sumele propuse de comisie, conform centralizatoarelor anexate.

Supunem spre aprobare Consiliului local proiectul de hotărâreprivind aprobarea sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive pe semestrul II -2023, conform anexei.

Director ex. adj, Şef serviciu,

Blaga Zătreanu Cosmin Marina Ciugudean

Director Economic

Crăciun Ioan - Florin

ROMÂNIAPROIECT

JUDEŢUL MUREŞ

CONSILIUL LOCAL AL MUNICIPIULUI TÂRGU MUREȘ **Inițiator**

**Primar,**

**Soós Zoltán**

**HOTĂRÂREA nr.**

**din \_\_\_\_\_\_\_\_\_\_\_\_\_\_\_\_\_ 2023**

**privind aprobarea sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive pe semestrul II al anului 2023**

***Consiliul Local al municipiului Târgu Mureş, întrunit în şedinţa ordinară de lucru,***

**Având în vedere:**

* Referatul de aprobare nr. 42437 din 22.06.2023 inițiat de Primar prin Serviciul Activităţi Culturale, Sportive, de Tineret şi Locativ,privind aprobarea sumelor pentrufinanțarea nerambursabilă din fondurile bugetului local al Municipiului Târgu Mureș pentru proiecte sportive pe semestrul II al anului 2023,
* Raportul Comisiilor de specialitate din cadrul Consiliului local municipal Târgu Mureș

În conformitate cu prevederile:

* Art.(3).67^1,alin.(2) și alin.(3) din Legea nr. 69/2000 a educaţiei fizice şi sportului, cu modificările şi completările ulterioare,
* H.G. nr. 884/2001 pentru aprobarea Regulamentului de punere în aplicare a dispoziţiilor Legii nr. 69/2000,
* în baza HG 1447/2007 privind aprobarea normelor financiare pentru activitatea sportivă, cu modificările și completările ulterioare,
* Ordinului Ministrului Tineretului și sportului nr. 664/2018 , completate cu Legea Nr.350, din 2 decembrie 2005 privind regimul finanţărilor nerambursabile din fonduri publice alocate pentru activităţi nonprofit de interes general.
* HCL nr. 75/2022, privind aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive și­ aprobarea termenelor de depunere a proiectelor sportive.
* Art.129 alin.(1), alin. (2) lit.d,alin. (7) lit.f, art.139 alin.(1) și alin. (3), lit.a din OUG 57/2019, privind Codul administrativ cu modificările şi completările ulterioare,

**HOTĂRĂȘTE:**

**Art.1.** Se aprobă sumele privind finanțarea nerambursabilă din fondurile bugetului local al Municipiului Târgu Mureș pentru proiecte sportive pe semestrul II al anului 2023, conform anexelor (Anexa 1-Sport de performață, Anexa 2-Sportul pentru toți), care fac parte integrantă din prezenta hotărâre.

**Art.2.**Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcţia Activităţi Social-Culturale, Patrimoniale și Comerciale-Serviciul Activitați Culturale, Sportive, de Tineret și Locativ și Direcţia Economică.

**Art.3.** În conformitate cu prevederile art.252, alin.(1) lit.c, ale art.255 din OUG nr. 57/2019 privind Codul administrativ, și ale art.3 alin.(1) din Legea nr.554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta hotărâre se comunică la:

* Direcția Activități Social Culturale, Patrimoniale și Comerciale-Serviciul Activități Culturale, Sportive, de Tineret și Locativ;
* Direcția Economică

**Viză de legalitate,**

**Secretar General al Municipiului Târgu Mureș,**

**Bordi Kinga**